ΓΡΑΠΤΗ ΕΡΩΤΗΣΗ E-0393/01

υποβολή: Mathieu Grosch (PPE-DE) προς την Επιτροπή

(15 Φεβρουαρίου 2001)

Θέμα: Οδηγία για την άδεια οδήγησης και όραση

Στο πλαίσιο της οδηγίας 91/439/ΕΟΚ(1) του Συμβουλίου για την άδεια οδήγησης (την αποκαλούμενη 2η οδηγία για την άδεια οδήγησης) έχουν εναρμονιστεί οι άδειες οδήγησης κατηγοριών καιποκατηγοριών οχημάτων.

Στο παράρτημα ΙΙΙ, παράγραφος 6.2 της εν λόγω οδηγίας επισημαίνεται ότι κάθεποψήφιος για τη χορήγηση ή την ανανέωση άδειας οδήγησης που πάσχει από λειτουργική ολική απώλεια της όρασης από τον ένα οφθαλμό, ή που χρησιμοποιεί μόνο έναν οφθαλμό, λόγου χάρη σε περίπτωση διπλωπίας, πρέπει να έχει οξύτητα όρασης τουλάχιστον 0,6, με οπτική διόρθωση, εφόσον χρειάζεται. Η αρμόδια ιατρική αρχή πρέπει να βεβαιώνει ότι αυτή η κατάσταση μονόφθαλμης όρασης προϋπάρχει από αρκετό χρόνο ώστε ο ενδιαφερόμενος να έχει προσαρμοστεί σε αυτή και ότι το οπτικό πεδίο του οφθαλμού αυτού είναι φυσιολογικό.

Δεδομένου ότι κατά την εφαρμογή αυτού του μέτρου θα πρέπει να εγκαταλείψουν το επάγγελμα αυτό ορισμένοι επαγγελματίες οδηγοί φορτηγών οχημάτων και, επίσης, δεν θα μπορεί να ασκεί το το επάγγελμα αυτό ένα τμήμα του πληθυσμού, αυξάνονται τα προβλήματα που είναι ήδη γνωστά στον τομέα των εμπορευματικών οδικών μεταφορών κατά την αναζήτηση εργατικού δυναμικού.

Τι συμβατική λύση θα μπορούσε να επιλεγεί, την οποία θα μπορούσε ναιοθετήσει η Επιτροπή κατά την αναθεώρηση της εν λόγω οδηγίας και η οποία θα εξυπηρετούσε τόσο τον στόχο της οδικής ασφάλειας όσο και τα συμφέροντα του τομέα αυτού;

(1) ΕΕ L 237 της 24.8.1991, σελ. 1.

Απάντηση της κας de Palacio εξ ονόματος της Επιτροπής

(4 Απριλίου 2001)

Στο παράρτημα ΙΙΙ της οδηγίας 91/439/ΕΟΚ του Συμβουλίου, της 29ης Ιουλίου 1991, για την άδεια οδήγησης(1) ορίζονται τα ελάχιστα κριτήρια για τηνγεία, όπου περιλαμβάνονται τα ελάχιστα κριτήρια όρασης, για την οδήγηση μηχανοκίνητων οχημάτων. Το σημείο 6.2 του παραρτήματος ΙΙΙ της εν λόγω οδηγίας αφορά τους κατόχους και τουςποψηφίους για άδεια οδήγησης ομάδας 1 (επιβατικών αυτοκινήτων και μοτοσυκλετών) και, ως εκ τούτου, δεν αφορά τους επαγγελματίες οδηγούς λεωφωρείων και φορτηγών. Γι'αυτή την ομάδα οδηγών (κάτοχοι αδειών οδήγησης ομάδας 2) ισχύει το σημείο 6.3 του παραρτήματος ΙΙΙ. Στο σημείο αυτό προβλέπεται ότι η άδεια οδήγησης δεν χορηγείται ούτε ανανεώνεται στην περίπτωση που οποψήφιος ή ο οδηγός δεν έχει φυσιολογικό διοφθαλμικό οπτικό πεδίο ή πάσχει από διπλωποία. Τα κριτήρια που ισχύουν για τους επαγγελματίες οδηγούς είναι λοιπόν ακόμη αυστηρότερα από τα αναφερόμενα από το Αξιότιμο Μέλος.

Τα τρέχοντα επιστημονικά δεδομένα τεκμηριώνουν την καθιέρωση ελέγχων της όρασης σε τακτά χρονικά διαστήματα ακόμη και για τους οδηγούς επιβατικών οχημάτων και μοτοσυκλετών. Τα πορίσματα επιστημονικών μελετών που ανέθεσε η Επιτροπή καταδεικνύουν επίσης ότι τα κριτήρια τα σχετικά με την όραση που καθορίζονται στο παράρτημα ΙΙΙ ενδεχομένως να μην είναι επαρκώς αυστηρά λαμβάνονταςπόψη τις απαιτήσεις για την οδική ασφάλεια.

Όσον αφορά οδηγούς στους οποίους έχει χορηγηθεί άδεια οδήγησης πριν τη θέση σε ισχύ της οδηγίας, είναι εν γνώσει της Επιτροπής οι κοινωνικές επιπτώσεις που έχει για τους οδηγούς αυτούς η μεταγενέστερη επιβολή αυστηρότερων κανόνων. Την εποχή που θεσπίστηκε η οδηγία 91/439/ΕΟΚ η Επιτροπή πρότεινε την ρήτρα των καλουμένων δικαιωμάτων ηλικιωμένων, βάσει της οποία θα διατηρούντο σε εθνικό επίπεδο λιγότερο αυστηρά κριτήριαγείας για εκείνους τους επαγγελματίες οδηγίες που είχαν λάβει άδεια οδήγησης πριν τη θέση σε ισχύ της οδηγίας. Ωστόσο, το Συμβούλιο απέρριψε τη ρήτρα των δικαιωμάτων ηλικιωμένων και η οδηγία θεσπίστηκε εν συνεχεία χωρίς αυτή τη ρήτρα.

Λόγω των πρακτικών και κοινωνικών επιπτώσεων της έλλειψης της ρήτρας δικαιωμάτων ηλικιωμένων για τους επαγγελματίες οδηγούς, η Επιτροπή επανέφερε το θέμα επανειλημμένως, το 1998 και το 1999, στο πλαίσιο της επιτροπής για τις άδειες οδήγησης. Επιπλέον, η πρόταση της θέσπισης της ρήτρας δικαιωμάτων ηλικιωμένων για επαγγελματίες οδηγούς εξετάζεται επί του παρόντος στο πλαίσιο της σημαντικής τροποποίησης της οδηγίας 91/439/ΕΟΚ. Ωστόσο, επί του παρόντος δεν μπορεί να προδικασθεί η απόφαση επί της πρότασης γι'αυτήν τη ρήτρα.

(1) ΕΕ L 237 της 24.8.1991.